

APSTIPRINĀTS

ar Tukuma novada domes 26.10.2023.

lēmumu Nr. TND/23/611 (prot. Nr. 17, 14. §)

**Tukuma novada pašvaldības  
Priekšlaicīgas mācību pārtraukšanas prevencijas sistēma un ieviešanas plāns  
2024.-2028. gadam**

Tukumā

2023

Eiropas Savienības fondu darbības programma Izaugsme un nodarbinātība “8.3.4. specifiskā atbalsta mērķa “Samazināt priekšlaicīgu mācību pārtraukšanu, īstenojot preventīvus un intervences pasākumus“ projekts Nr. 8.3.4.0/16/I/001 “Atbalsts priekšlaicīgas mācību pārtraukšanas samazināšanai”



**SATURS**

[**IEVADS** 3](#_Toc146698045)

**SAĪSINĀJUMI**…………………………………………………………………………………………………………………………………………………………………………………………………………………….4

[**1. PAMATOJUMS.** 5](#_Toc146698046)

[**1.1. KONTEKSTS.** 5](#_Toc146698047)

[**1.2. ESOŠĀ SITUĀCIJA PAŠVALDĪBĀ.** 7](#_Toc146698048)

[**2. PMP PREVENCIJAS SISTĒMA.** 16](#_Toc146698049)

[**2.1. STARPINSTITŪCIJU SADARBĪBAS MODELIS** 16](#_Toc146698050)

[**2.2. STRATĒĢISKIE MĒRĶI** 18](#_Toc146698051)

[**2.3. STRATĒGISKO MĒRĶU REZULTATĪVIE RĀDĪTĀJI** 20](#_Toc146698052)

[**3. PMP PREVENCIJAS SISTĒMAS IEVIEŠANAS PLĀNS PAŠVALDĪBĀ.** 21](#_Toc146698053)

[**3.1. PMP PREVENCIJAS AKTIVITĀŠU NODROŠINĀJUMA PLĀNS 2024.–2028. GADAM** 21](#_Toc146698054)

[**3.3. PMP PREVENCIJAS SISTĒMAS UN AKTIVITĀŠU ĪSTENOŠANAS PLĀNA UZRAUDZĪBA UN IZVĒRTĒŠANA** 29](#_Toc146698055)

# **IEVADS**

Priekšlaicīgas mācību pārtraukšanas prevencijas sistēma un ieviešanas plāns ir pašvaldības līmeņa terminēts dokuments, kurā noteikti priekšlaicīgas mācību pārtraukšanas (turpmāk – PMP) prevencijas mērķi un uzdevumi, īstenojamās PMP prevencijas aktivitātes, PMP prevencijas darbā iesaistītās puses un to lomas, PMP prevencijas sistēmas pārvaldība, kā arī identificēts nepieciešamais resursu nodrošinājums un sasniedzamie rezultāti.

Rīcības programmas “Priekšlaicīgas mācību pārtraukšanas prevencijas sistēma un ieviešanas plāns” izstrādes galvenais mērķis ir pilnveidot pašvaldības līmeņa priekšlaicīgas mācību pārtraukšanas prevencijas sistēmu, lai, izvērtējot esošo situāciju, identificētu PMP riskus un plānotu preventīvus un intervences pasākumus, kas samazinātu priekšlaicīgu mācību pārtraukšanu, veicinātu izglītības procesa kvalitāti, izglītojamo izglītības snieguma uzlabošanos un ilgtspējīgas izaugsmes iespējas. Rīcības programma ir priekšnosacījums tam, lai Tukuma novada pašvaldība sagatavotos dalībai Eiropas Savienības fondu darbības programmas 4.2.3.1. pasākumā “Integrēta “skola-kopiena” sadarbības programma atstumtības riska mazināšanai izglītības iestādēs”.

**SAĪSINĀJUMI**

|  |  |
| --- | --- |
| **SAĪSINĀJUMS (A-Z)** | **ATŠIFRĒJUMS, SKAIDROJUMS** |
| BEA | Bērnu emocionālā audzināšana |
| CAP | Ceļvedis, audzinot pusaudzi |
| Džimba | Labklājības ministrijas un Centra “Dardedze” īstenotas nodarbības Džimbas drošības programmā ar mērķi mazināt risku bērniem kļūt par vardarbības upuriem, veicinot bērnu zināšanas un prasmes, kā atpazīt nedrošas situācijas, kā tajās rīkoties un pie kā vērsties pēc palīdzības. |
| Eduro | Izglītojamo labbūtības monitorings |
| EMU | Izglītojamo labbūtības monitorings |
| ES | Eiropas Savienība |
| ESI | Emocionāli sociālā intelekta prasmju apmācības centra “ESI” nodarbības |
| ESF | Eiropas Savienības fondi |
| IKMS | Izglītības kvalitātes monitoringa sistēma |
| KiVa | Programma KiVa bulinga un pāridarījumu mazināšanai izglītības iestādēs |
| MOT | Pusaudžu motivācijas programma MOT ar mērķi novērst sociāla rakstura problēmas sabiedrībā, stiprinot jauniešu izpratni un drosmi dzīvot, rūpēties un pateikt “nē” no 7.–9. klasei |
| Neklusē.lv | “Neklusē”– sociāls projekts, kura mērķis ir samazināt mobinga līmeni un kas piedāvā bezmaksas rīkus mobinga mazināšanai un preventīvai novēršanai |
| NVO | Nevalstiskās organizācijas |
| PII | Pirmsskolas izglītības iestādes |
| PMP | Priekšlaicīga mācību pārtraukšana |
| Projekts ”Pumpurs” | Eiropas sociālo fondu projekts Nr. 8.3.4.0/16/1/001 “Atbalsts priekšlaicīgas mācību pārtraukšanas samazināšanai” |
| Stop 4-7 | Multimodālā programma “STOP 4-7” jeb “Kopā uz ceļa esam stiprāki” – agrīnās intervences programma no 4 līdz 7 gadus veciem bērniem ar uzvedības problēmām ar mērķi mazināt bērnu problemātisko uzvedību, mācīt vecākus pielietot pozitīvās audzināšanas principus |
| VIIS | Valsts izglītības informācijas sistēma |

# **1. PAMATOJUMS.**

## **1.1. KONTEKSTS.**

Eiropas Savienības fondu darbības programma Izaugsme un nodarbinātība “8.3.4. specifiska atbalsta mērķis “Samazināt priekšlaicīgu mācību pārtraukšanu, īstenojot preventīvus un intervences pasākumus” projekta Nr. 8.3.4.0/16/I/001 “Atbalsts priekšlaicīgas mācību pārtraukšanas samazināšanai” nosacījumi paredz, ka līdz 2023. gada beigām projektā iesaistītās pašvaldības ir izstrādājušas tematisku rīcību programmu, kas nosaka pašvaldības līmeņa priekšlaicīgas mācību pārtraukšanas prevencijas sistēmu un prioritātes.

*Latvijas Republikas Satversme*

112. Ikvienam ir tiesības uz izglītību. Valsts nodrošina iespēju bez maksas iegūt pamatizglītību un vidējo izglītību. Pamatizglītība ir obligāta.

*Izglītības likums*

4. pants. Izglītība ir obligāta no 5 gadu vecuma bērnu sagatavošanā pamatizglītības ieguvei un pamatizglītības ieguve vai pamatizglītības turpināšana līdz 18 gadu vecumam.

17. panta trešajā daļā noteikta Pašvaldības kompetence izglītībā: nodrošina bērnu tiesību aizsardzību izglītības jomā, sniedz konsultatīvu palīdzību bērnu audzināšanā, kā arī nodrošina atbalsta pasākumus izglītojamiem un viņu ģimenēm. Saskaņā ar šī Likuma 18. pantu, lai īstenotu savas funkcijas izglītības pārvaldes un izglītības kvalitātes nodrošināšanas jomā, pašvaldība izveido izglītības pārvaldes iestādi, kura, cita starpā, sadarbībā ar valsts un pašvaldību institūcijām veido atbalsta pasākumu sistēmu pašvaldības izglītojamiem un viņu ģimenēm.

Pašvaldība nodrošina, lai tās dibinātajās izglītības iestādēs tiktu īstenots kvalitatīvs izglītības process un tās teritorijā deklarētie obligātās izglītības vecumposma izglītojamie iegūtu kvalitatīvu izglītību, kā arī jānodrošina iespēja jauniešiem iegūt vidējo izglītību. PMP gadījumu skaita samazināšanas pasākumu koordinētas sistēmas izveide un darbība ir viens no galvenajiem pašvaldības uzdevumiem, nodrošinot pašvaldības institūciju, izglītības iestāžu, atbalsta personāla, sociālo partneru, iestāžu, darba devēju, nevalstisko organizāciju, t. sk. reģionāla un nacionāla līmeņa jaunatnes organizāciju un biedrību vai nodibinājumu, kas veic darbu ar jaunatni, iesaistīšanu sistēmas darbībā un savstarpēju sadarbību.

PMP ir sarežģīta un daudzpusīga problēma, kas kļūst aktuāla tad, kad bērns sāk atsvešināties no izglītības iestādes, bet tās cēloņi var būt radušies daudz agrāk, un procesā var būt iesaistīti ne tikai bērni un izglītības iestāde, bet arī vecāki/aizbildņi un visa sabiedrība kopumā. Līdz ar to PMP prevencijas sistēma veidojama, fokusējot to uz bērna tiesībām uz izglītību, izvērtējot resursus un sniedzot nepieciešamo atbalstu un intervenci visās bērna dzīves un attīstības vidēs.

PMP prevencijas sistēmas galvenās komponentes:

* starpinstitucionālās sadarbības modelī definēti stratēģiski uzstādījumi PMP novēršanā, izrietoši no esošas situācijas izvērtējuma;
* PMP risku identificēšana un izvērtēšana;
* PMP prevencijas aktivitātes;
* īstenošanas uzraudzība un regulāra datu monitorēšana.

Priekšlaicīgas mācību pārtraukšanas prevencijas sistēmu un ieviešanas plānu izstrādājusi ar Tukuma novada Izglītības pārvaldes 2023. gada 21. augusta rīkojumu Nr. TIP/1-7.1/23/68 apstiprinātā Tukuma novada pašvaldības Priekšlaicīgas mācību pārtraukšanas prevencijas sistēmas un ieviešanas plāna izstrādes darba grupa, kuras sastāvā ir pārstāvji no Tukuma novada Izglītības pārvaldes, Tukuma novada sociālā dienesta, Tukuma novada izglītības iestādēm un Tukuma novada pašvaldības policijas.

PMP situācijas izvērtējuma periods, akcentējot periodu no brīža, kad izveidots no Kandavas, Engures, Jaunpils un Tukuma pilsētas apvienotais Tukuma novads, t.i., sākot no 2021./2022. mācību gada.

PMP prevencijas sistēmas plāna ieviešanas un darbības periods ir no 2024. līdz 2028. gadam.

## **1.2. ESOŠĀ SITUĀCIJA PAŠVALDĪBĀ.**

Šajā sadaļā sniegts pašvaldības līdzšinējā stāvokļa izvērtējums un pieredzes PMP mazināšanas atbalsta nodrošināšanā raksturojums.

| **KATEGORIJA** | **RĀDĪTĀJI/APRAKSTS** | | | | | | | |
| --- | --- | --- | --- | --- | --- | --- | --- | --- |
| **IZGLĪTĪBAS IESTĀDES, IZGLĪTOJAMIE** | Uz 01.09.2021.  IZGLĪTOJAMIE – 7267 | | | Uz 01.09.2022.  IZGLĪTOJAMIE – 7344 | | | Uz 01.09.2023.  IZGLĪTOJAMIE –7265 | |
| Vidusskolas (6)  Pamatskolas (12)  Sākumskolas (2)  Tukuma novada speciālā izglītības iestāde  PII (10) | | 1.-12. klase-5082, t.sk.  1.-6. kl.-2814,  7.-9. kl.-1623, 10.-12. kl.-645,  PII-2185 | Vidusskolas (6)  Pamatskolas (12)  Sākumskolas (2)  Tukuma novada speciālā izglītības iestāde  PII (10) | | 1.-12. klase-5198, t.sk.  1.-6. kl.-2967;  7.-9. kl.-1622;  10.-12. kl.-609  PII-2146 | Vidusskolas (6)  Pamatskolas (11)  Sākumskolas (4)  Tukuma novada speciālā izglītības iestāde  PII (10) | 1.-12. klase-5109, t.sk.  1.-6. kl.-2992;  7.-9. kl.-1473;  10.-12. kl.-592  PII-2156 |
| **IZGLĪTOJAMIE ar PMP risku**: | 2021./22. m.g. | | | 2022/23. m.g. | | |  | |
| Palikuši uz otru gadu (1.–12. kl.) | 103 | | | 86 | | |
| Pārcelti uz otru gadu ar nepietiekamu vērtējumu | 12 | | | 11 | | |
| Mācās tālmācībā ārpus Tukuma novada (obligātā izglītība) | 194 | | | 221 | | |
| Pašvaldības teritorijā deklarēta dzīves vieta, bet nav reģistrēti mācību iestādēs LV | Nav datu | | | 333 | | | 292  (uz 2023. gada 5. septembri ) | |
| Pedagoģiski medicīniskajā komisijā izvērtēti bērni | 111 | | | 154 | | |  | |
| **Atbalsta personāls Tukuma novada izglītības iestādēs**  (uz 01.06.2023.) | **22 izglītības iestādes** (sākumskolas, pamatskolas, vidusskolas, speciālās izglītības iestāde):   * Psihologs – nav 6 izglītības iestādēs, tai skaitā divās, kurās ir speciālās izglītības programma; * Sociālais pedagogs – nav 5 izglītības iestādēs; * Speciālais pedagogs – nav 10 izglītības iestādēs, tai skaitā, sešās izglītības iestādēs, kurās ir speciālās izglītības programmas; * Skolu māsa – nav 4 izglītības iestādēs; * Pedagoga palīgs – nav 9 izglītības iestādēs; * Logopēds – ir visās izglītības iestādēs; * Karjeras konsultanti – funkcijas pilda visās skolās, bet nav atbilstošu likmju.   **10 pirmsskolas izglītības iestādes:**   * Psihologs – nav nevienā iestādē; * Sociālais pedagogs – nav nevienā iestādē; * Speciālais pedagogs – nav 6 iestādēs, tai skaitā vienā, kurā ir speciālās izglītības programma; * Skolotāja palīgs (auklīte) – ir visās iestādēs; * Skolu māsa – ir visās iestādēs; * Logopēds – ir visās iestādēs.   **Izglītības pārvaldes atbalsta centrs**:   * Psihologi – 3, * Speciālais pedagogs – 1, * Skolotājs logopēds – 1. | | | | | | | |
| **Tukuma novada izglītības iestādes, kurās tiek realizētas speciālās izglītības programmas** (uz 01.09.2023.) | **01015511** (speciālās pirmsskolas izglītības programma izglītojamiem ar valodas traucējumiem) – 4(Kandavas pilsētas PII “Zīļuks”, Tukuma PII “Lotte”, Tukuma PII “Taurenītis”, Tukuma PII “Vālodzīte”), licencētas kopumā divpadsmit izglītības iestādēs.  **01015611** (speciālās pirmsskolas izglītības programma izglītojamiem ar jauktiem attīstības traucējumiem) – 10(Kandavas pilsētas PII “Zīļuks”, Sēmes sākumskola, Kandavas Reģionālā pamatskola, Jaunpils vidusskola, Zemītes sākumskola, Tukuma novada speciālās izglītības iestāde, Tukuma PII “Lotte”, Tukuma PII “Pasaciņa”, Tukuma PII “Taurenītis”, Tukuma PII “Vālodzīte”), licencētas kopumā deviņpadsmit izglītības iestādēs.  **01015711** (speciālās pirmsskolas izglītības programma izglītojamiem ar garīgās veselības traucējumiem) – 2  (Tukuma novada speciālās izglītības iestāde, Tukuma PII “Taurenītis”), licencētas kopumā trijās izglītības iestādēs.  **01015811** (speciālās pirmsskolas izglītības programma izglītojamiem ar garīgās attīstības traucējumiem – 1 **(**Tukuma novada speciālās izglītības iestāde), licencētas kopumā divās izglītības iestādēs.  **01015911** (speciālās pirmsskolas izglītības programma izglītojamiem ar smagiem garīgās attīstības traucējumiem vai vairākiem smagiem attīstības traucējumiem garīgās attīstības traucējumiem – 1 **(**Tukuma novada speciālās izglītības iestāde).  **21015511** (speciālās pamatizglītības programma izglītojamiem ar valodas traucējumiem) – 1 (Kandavas Reģionālā pamatskola), licencētas kopumā trijās izglītības iestādēs.  **21015611** (speciālās pamatizglītības programma izglītojamiem ar mācīšanās traucējumiem**) –** 15 (Engures vidusskola, Jaunpils vidusskola, Kandavas K. Mīlenbaha vidusskola, Zemgales vidusskola, Cēres pamatskola, Džūkstes pamatskola, Irlavas pamatskola, Kandavas Reģionālā pamatskola, Lapmežciema pamatskola, Pūres pamatskola, Smārdes pamatskola, Tukuma E. Birznieka-Upīša 1. pamatskola, Tukuma 3. pamatskola, Tumes pamatskola, Zantes pamatskola).  **21015711** (speciālās pamatizglītības programma izglītojamiem ar garīgās veselības traucējumiem) – 3(Cēres pamatskola, Tukuma 3. pamatskola, Tumes pamatskola), licencētas kopumā četrās izglītības iestādēs.  **21015811** (speciālās pamatizglītības programma izglītojamiem ar garīgās attīstības traucējumiem) **–** 6(Engures vidusskola, Cēres pamatskola, Džūkstes pamatskola, Kandavas Reģionālā pamatskola, Zantes pamatskola, Tukuma novada speciālās izglītības iestāde).  **21015911** (speciālās pamatizglītības programma izglītojamiem ar smagiem garīgās attīstības traucējumiem vai vairākiem smagiem attīstības traucējumiem garīgās attīstības traucējumiem) – 1(Tukuma novada speciālās izglītības iestāde).  **11015511** (speciālās pamatizglītības 1. posma (1.–6. klase) izglītības programma izglītojamiem ar valodas traucējumiem) **–** 1(Sēmes sākumskola), licencētas kopumā divās izglītības iestādēs.  **11015611** (speciālās pamatizglītības 1. posma (1.–6. klase) izglītības programma izglītojamiem ar mācīšanās traucējumiem) – 2(Sēmes sākumskola, Zemītes sākumskola ).  **11015711** (speciālās pamatizglītības 1. posma (1.–6. klase) izglītības programma izglītojamiem ar garīgās veselības traucējumiem) – 1(Zemītes sākumskola).  **11015811** (speciālās pamatizglītības 1. posma (1.–6. klase) izglītības programma izglītojamiem argarīgās attīstības traucējumiem) – 1(Zemītes sākumskola). | | | | | | | |
| **Projektā “Pumpurs” individuālo atbalsta plānu skaits Tukuma novada izglītības iestādēs** | 2021./22. m.g. | | | 2022./23. m.g. | | |  | |
| 1. semestris | 2. semestris | | 1. semestris | 2. semestris | |  | |
| 350 | 385 | | 255 | 138 | |  | |
| **Projektā “Pumpurs” identificētie PMP riski skolēniem** (VIIS un projekta “Pumpurs” dati laika periods 2018./2019. m.g.-2022./2023. m.g.) | **1. Ar ģimeni saistītie riski (1,6 %)**   * Atrodas ilgstošā prombūtnē (1 skolēns) * Ģimenē ir konfliktējošas attiecības (5 skolēni) * Cits (13 skolēni) * Izglītojamais ievietots ārpusģimenes aprūpē (15 skolēni) * Pieskata māsu, brāli vai ģimenes locekli (4 skolēni) * Vecāki neatbalsta izglītības procesu (11 skolēni) * Vecāki strādā citā valstī, pilsētā (6 skolēni) * Vecākiem ir atkarības problēmas (2 skolēni)   **2. Ekonomiskie riski (16,6 %):**   * Apgrūtināta nokļūšana izglītības iestādē (31 skolēns) * Ģimene nevar nodrošināt mācību līdzekļus (4 skolēni) * Nepietiekami finansiālie resursi pamatvajadzību nodrošināšanai (505 skolēni) * Cits (48 skolēni)   **3. Mācību darba/izglītības iestādes riski (80,7 %):**   * Grūtības mācību satura apguvē (1875 skolēni) * Iekavēta mācību satura apguve iepriekšējā izglītības posmā (273 skolēni) * Konflikti ar klases, skolas biedriem (23 skolēni) * Konflikti ar pedagogiem (4 skolēni) * Liela slodze (mācību darbs/interešu izglītība/profesionālā ievirze (3 skolēni) * Neattaisnoti mācību kavējumi (76 skolēni) * Otrgadniecība (46 skolēni) * Pret izglītojamo vērsta vardarbība/mobings/izstumšana (12 skolēni) * Problemātiska ģimenes un izglītības iestādes sadarbība (5 skolēni) * Uzvedības problēmas (78 skolēni)   Valodas barjera (78 skolēni)   * Verbāla vai fiziska agresija (1 skolēns) * Zemi mācību sasniegumi (313 skolēni)   **4. Sociālās vides un veselības riski (1,1 %):**   * Grūtniecība/ir mazs bērns (6 skolēni) * Invaliditāte (5 skolēni) * Slims vecāks vai tuvinieks (1 skolēns) * Speciālas vajadzības (iegūti vai iedzimti funkcionāli traucējumi (20 skolēni) * Cits (24 skolēni) | | | | | | | |
| **PMP preventīvo un intervences pasākumu īstenošanā iesaistītās institūcijas** | * Izglītības iestādes, pirmsskolas izglītības iestādes, profesionālās ievirzes izglītības iestādes. * Izglītības iestāžu atbalsta personāls: pedagoga palīgi, sociālie pedagogi, speciālie pedagogi, psihologi, logopēdi, skolu māsas, karjeras konsultanti. * Tukuma novada domes bērnu tiesību aizsardzības sadarbības darba grupa. * Izglītības pārvaldes atbalsta centrs. * Sadarbība ar ārpus izglītības iestāžu institūcijām: Tukuma novada sociālais dienests, Bāriņtiesa, Valsts policija, Pašvaldības policija, Izglītības pārvalde, vecāku biedrības, Jauniešu centri, Pusaudžu resursu centrs, Valsts probācijas dienests u.c. | | | | | | | |
| **Pieejamie preventīvie un atbalsta pasākumi PMP riska grupas izglītojamiem 2022./ 2023. m.g.** | **Pasākumi izglītības iestāžu vidē** mācību motivācijas un augstāku mācību rezultātu sasniegšanas uzlabošanai, stiprinot piederības sajūtu skolai, īstenojot mācību un audzināšanas, kā arī interešu izglītības aktivitātes:   * Speciālās izglītības programmas izglītojamiem, individuāli izglītības plāni; * Atbalsta personāla darbs ar izglītojamiem, sadarbība ar izglītojamo ģimenēm, klašu saliedēšanas pasākumi, ārpusstundu aktivitātes, interešu nodarbības, lekcijas. * Individuālo konsultāciju nodrošināšana izglītojamiem un konsultatīvais atbalsts projekta “Pumpurs” (8.3.4.0/16/I/001 “Atbalsts priekšlaicīgas mācību pārtraukšanas samazināšanai”) ietvaros; * Pedagoga palīga, skolotāja palīga iesaiste individuālā darbā ar izglītojamajiem, projekts SAM (8.3.2.2./16/I/001 “Atbalsts izglītojamo individuālo kompetenču attīstībai” 2022./2023. m.g.; * Tiek nodrošināta mājapmācība vai mācību satura apguve ģimenē līdz 6. klasei. * Eiropas Sociālā fonda projekts Nr. 8.3.4.0/16/I/001 “Atbalsts priekšlaicīgas mācību pārtraukšanas samazināšanai” (PuMPuRS), kas paredzēts, lai mazinātu to 5.-12. klašu bērnu un jauniešu skaitu, kuri pārtrauc mācības un nepabeidz skolu. Projekta īstenotājs Izglītības kvalitātes valsts dienests. * Veselības veicināšanas un slimību profilakses pakalpojumu pieejamība Tukuma novadā, jo īpaši teritoriālās nabadzības un sociālās atstumtības riskam pakļautajiem iedzīvotājiem, īstenojot vietēja mēroga pasākumus (Projekts Nr. 9.2.4.2/16/I/011).   **Izglītojoši preventīvi pasākumi, nodarbības, lekcijas, programmas**:   * Multimodālā programma “STOP 4-7 jeb “Kopā uz ceļa esam stiprāki” – agrīnās intervences programma no 4 līdz 7 gadus veciem bērniem ar uzvedības problēmām ar mērķi mazināt bērnu problemātisko uzvedību, mācīt vecākus pielietot pozitīvās audzināšanas principus. Organizē Tukuma novada Izglītības pārvaldes Izglītības atbalsta centrs – 2023. gada 1. septembrī nodarbības pabeiguši 60 bērni. * Labklājības ministrijas un Centra “Dardedze” īstenotas nodarbības Džimbas drošības programmā ar mērķi mazināt risku bērniem kļūt par vardarbības upuriem, veicinot bērnu zināšanas un prasmes, kā atpazīt nedrošas situācijas, kā tajās rīkoties un pie kā vērsties pēc palīdzības. Programmā iesaistītas 19 Tukuma novada izglītības iestādes. * Pusaudžu motivācijas programma MOT ar mērķi novērst sociāla rakstura problēmas sabiedrībā, stiprinot jauniešu izpratni un drosmi dzīvot, rūpēties un pateikt “nē” no 7.-9. klasei. Programmā piedalās 3 Tukuma novada izglītības iestādes – Tukuma Raiņa Valsts ģimnāzija, Tukuma 2. vidusskola, Tukuma 3. pamatskola. * Emocionāli sociālā intelekta prasmju apmācības centra “ESI” nodarbības un materiāli (Smārdes pamatskola). * CSDD noteikumu apguve izglītojamo drošībai ceļā uz skolu un mājām sadarbībā ar CSDD (17 izglītības iestādes). * Sadarbība ar sociālo dienestu:   - ģimeņu un jauniešu asistenti, mentori, psihologi,  - ģimeņu atbalsta programmas,  - ģimeņu atpūtas un pilnveides dienas savstarpēju attiecību stiprināšanai, kopā būšanas prasmju attīstīšanai   * Jaunatnes starptautisko programmu aģentūras projekts “PROTI un DARI!”, kura mērķis ir attīstīt jauniešus vecumā no 15 līdz 29 gadiem (ieskaitot), kuri nemācās, nestrādā, neapgūst arodu un nav reģistrēti Nodarbinātības valsts aģentūrā kā bezdarbnieki, un veicināt viņu iesaisti izglītībā, tai skaitā aroda apguvē. * Projekts “ESI LĪDERIS!” – uzņēmējdarbības un līderības prasmju apzināšanā un attīstīšana izglītojamo auditorijā sadarbībā ar Latvijas uzņēmējdarbības un menedžmenta akadēmiju (Projektā piedalās Irlavas pamatskola, Zemgales vidusskola, Kandavas K. Mīlenbaha vidusskola). * Projekts ”Līderis manī”, kura pamatā ir personiskās līderības koncepts personības pilnveidei, kas balstīts uz efektivitātes principiem un veiksmīgu cilvēku 7 paradumiem (Tukuma Raiņa Valsts ģimnāzija). * Izglītojoša programma “Esi pārliecināts!” sadarbībā ar centru “Dardedze” skolu pedagogiem ar mērķi stiprināt pusaudžu pašapziņu un veselīgu attieksmi pret savu ķermeni. * “Neklusē”– sociāls projekts, kura mērķis ir samazināt mobinga līmeni un kas piedāvā bezmaksas rīkus mobinga mazināšanai un preventīvai novēršanai (Pūres pamatskola, Tukuma 3. pamatskola, Zemgales vidusskola, Kandavas K. Mīlenbaha vidusskola). * Probācijas dienesta lekcijas par drošības un likumdošanas jautājumiem izglītības iestādēs no 6.-9. klasei. (Lapmežciema pamatskola, Pūres pamatskola, Tukuma Raiņa Valsts ģimnāzija). * Programma KiVa bulinga un pāridarījumu mazināšanai izglītības iestādēs ar 2023./2024.m.g. (Džūkstes pamatskola, Zantes pamatskola, Jaunpils vidusskola, Tumes pamatskola). * Izglītojamo labbūtības monitorings EMU skola (Tukuma 3. pamatskola, Kandavas Reģionālā pamatskola). | | | | | | | |
| **Saturīga brīvā laika pavadīšanas iespējas bērniem un jauniešiem** | **Jauniešu centru darbība un jaunatnes iniciatīvu projekti**, veicinot jauniešu līdzdalību sabiedriskajos procesos, tai skaitā rūpēties par sociāli apdraudētām grupām Tukuma novadā un sekmējot talantu, hobiju un brīvā laika pavadīšanas iespēju popularizēšanu jauniešu vidē:   * **Jauniešu centri Tukuma novadā** – Tukuma novada Multifunkcionālais jaunatnes iniciatīvu centrs,Kandavas multifunkcionālais jaunatnes iniciatīvu centrs “Nagla”, Jaunpils jauniešu iniciatīvu centrs, Sēmes jauniešu centrs “Paradīze”, Dienas centrs “Zaķīšu pirtiņa“ Lapmežciemā, veidojas Jauniešu centrs Tumē; * **Biedrību īstenotie jaunatnes iniciatīvu projekti:**   - Biedrība “Jaunatnes līderu koalīcija”, projekts “Ejam dabā!”, (2021);  - Biedrība “Latvijas Mazpulki”, projekts “Vasaras skola”, (2021);  - Biedrība “Izaugsmes matrica”, projekts ”Pretstraumētāji”, (2021);  - Biedrība ”Levestes spicie”, projekts “Es Tev”, (2022);  - Biedrība ”Latvijas Mazpulki”, projekts “Vasaras skola 22”, (2022);  - Biedrība ”Dodkepu.lv”, projekts ”Piedzīvojums ar haskiju mugursomā”, (2022);   * 2023. gadā tiek īstenoti **jauniešu iniciatīvas projekti** **ar Tukuma novada Izglītības pārvaldes atbalstu un Tukuma novada pašvaldības finansējumu** līdz 500 *euro* katram projektam:   - “Nekad nav par vēlu kļūt par to, kas Tu vienmēr esi gribējis būt”;  - “Aktivitāšu un Sajūtu takas pilnveidošana Irlavas parkā”;  - “Spēlēsimies Ziedoniski”;  - “Latvijas sargi”;  - “Dabas sēta”;  - “Zaļās klases un atpūtas vietas ierīkošana Zemītes pagastā”;  - “Street game part 5” Jaunpils pagastā;  - “Fizisko aktivitāšu zāle” Vānes pagastā;  - “Mēs savai skolai” Jaunpils pagastā;  - “Aktīviem būt” Jaunpils pagastā.  **Jauniešu kluba “10X10”aktivitātes.**  **Profesionālās ievirzes skolas Tukuma novadā** ar mērķi organizēt un īstenot izglītību, kas nodrošinātu profesionālās ievirzes mākslas izglītības programmās noteikto mērķu sasniegšanu, kā arī nodrošinātu garīgi un emocionāli attīstītas personības attīstību: Engures Mūzikas un Mākslas skola, Kandavas Bērnu un jaunatnes sporta skola, Kandavas deju skola, Kandavas Mākslas un mūzikas skola, Tukuma Mākslas skola, Tukuma Mūzikas skola, Tukuma Sporta skola, Tukuma deju skola “Demo”.  **Interešu izglītība** (kori, mazie mūzikas kolektīvi, sporta pulciņi, skolu teātri, skatuves runa, vizuāli plastiskā māksla, deju kolektīvi, tehniskās jaunrades pulciņi u.c.).  **Bērnu un jauniešu nometnes** atbalsta programmas “Atbalsts Ukrainas un Latvijas bērnu un jauniešu nometnēm” ietvaros un individuāli. | | | | | | | |
| **Iesaistīto profesionāļu kapacitāte un profesionālā kompetence darbā ar PMP riska izglītojamiem** | **STARPINSTITŪCIJU SADARBĪBAS STIPRĀS puses, kas vērtējamas POZITĪVI:**   * Izglītības iestāžu iekšējās kārtības noteikumi, noteikta kārtība gadījumos, ja izglītojamais neapmeklē izglītības iestādi, kā arī gadījumos, ja pret izglītojamo konstatēta emocionāla, fiziska vardarbība vai izglītojamais pats ir bijis vardarbīgs. * Noteikumu izpildē iesaistīts izglītības iestādes atbalsta personāls, klases audzinātāji, vecāki, izglītības iestādes administrācija, bet, nesasniedzot rezultātu, tiek ziņots speciālistam bērnu tiesību aizsardzības jautājumos situācijas risinājuma koordinācijai starp institūcijām. * Tukuma novada izglītības iestāžu sociālo pedagogu, speciālo pedagogu, psihologu regulāras tikšanās, pieredzes apmaiņas, supervīzijas. * Bērnu tiesību aizsardzības sadarbības darba grupa (pārstāvji no Tukuma novada Izglītības pārvaldes, Tukuma novada bāriņtiesas, Tukuma novada sociālā dienesta, Tukuma novada pašvaldības policijas, Valsts policijas, pieaicinot citu institūciju pārstāvjus) risina individuālu gadījumu lietas un prevencijas koncepcijas lietas – augsta kompetence darbā ar PMP riska izglītojamiem. * Tukuma novada sociālā dienesta Ģimenes atbalsta nodaļas darbība Nepilngadīgo sociālās korekcijas lietas izpildē un atbalsta pasākumos – augsta kompetence darbā ar PMP riska izglītojamiem. * Tukuma novada pašvaldības policijas inspektori – augsta kompetence darbā ar PMP riska izglītojamiem.   **STARPINSTITŪCIJU SADARBĪBAS VĀJĀS puses, kas vērtējamas NEGATĪVI un ieteicams pilnveidot**:   * Atsevišķas izglītības iestādes ilgstoši noklusē PMP riska gadījumus, neveido komunikāciju. * Nepietiekoša klases audzinātāju darbība klases pozitīva mikroklimata veidošanā. * Neprasme sākotnēji, agrīni saskatīt PMP risku. * Nav izstrādāts modelis PMP risku prevencijai pirmsskolas izglītības iestādēs ar pēctecību uz turpmāko izglītības iestādi. * Atbalsta personāla nepietiekamība, resursu un finansējuma trūkums. * Nepietiekama izglītības iestādes vides stiprināšana, atgriezeniskas saites veidošana, situācijas risināšana esošajā vidē. * Nav pietiekami izmantotas iespējas un rīki vecāku kā PMP prevencijas resursa motivēšanai un izmantošanai. | | | | | | | |
| **PMP prevencijas īstenošanas uzraudzība un datu monitorigs** | * Izglītības iestāžu atbalsta personāla informācija. * VIIS dati par ilgstošiem kavējumiem un mācību sasniegumiem. * E-klases ieraksti par sekmību. * Administratīvās komisijas lietas. * Bērnu tiesību aizsardzības sadarbības grupas lietas. * Sociālās palīdzības uzskaites sistēma Tukuma novada sociālajā dienestā. * Projekta “Pumpurs” iesaistīto pedagogu, atbalsta personāla un pašvaldības koordinatoru informācija. * Projekta “Pumpurs” iesaistīto izglītojamo individuālā atbalsta plāni, to īstenošanas uzraudzība un plānu izvērtējumi. * Speciālists bērnu tiesību aizsardzības jautājumos Tukuma novada Izglītības pārvaldē kā starpinstitucionālās sadarbības koordinators. | | | | | | | |

# **2. PMP PREVENCIJAS SISTĒMA.**

Šajā nodaļā tiek sniegts pašvaldības PMP prevencijas sistēmas apraksts, raksturojot tajā iesaistītās puses, procesus, prioritāros mērķus un sasniedzamos rezultātus.

## **2.1. STARPINSTITŪCIJU SADARBĪBAS MODELIS**

|  |  |
| --- | --- |
| **Tukuma novada bērnu tiesību aizsardzības sadarbības darba grupa** | |
| **Pamats:** | **Sastāvs:** |
| Tukuma novada bērnu tiesību aizsardzības sadarbības grupa ir izveidota ar Tukuma novada domes 2022. gada 30. novembra lēmumu (prot. Nr. 20, 7. §).  Bērnu tiesību aizsardzības sadarbības grupa ir Tukuma novada domes izveidota konsultatīva koleģiāla institūcija, kas atbilstoši Sadarbības grupā ietilpstošo institūciju un amatpersonu kompetencei un darbības mērķiem īsteno saskaņotu un koordinētu starpinstitucionālu sadarbību bērnu tiesību aizsardzības jomā Tukuma novadā. | **Sadarbības grupa sastāv no 6 (sešiem) institūciju pārstāvjiem:**  1) Speciālists bērnu tiesību aizsardzības jautājumos;  2) Tukuma novada pašvaldības iestādes “Tukuma novada sociālais dienests” Ģimenes atbalsta nodaļas vadītājs;  3) Tukuma novada bāriņtiesas priekšsēdētājs;  4) Tukuma novada Izglītības pārvaldes Izglītības atbalsta centra pārstāvis;  5) Tukuma novada pašvaldības policijas pārstāvis;  6) Valsts policijas Zemgales reģiona pārvaldes Tukuma iecirkņa pārstāvis.  **Piedalās ar padomdevēja tiesībām:**  pārstāvji no izglītības iestādēm, bērnu aprūpes iestādēm, pedagoģiski medicīniskās komisijas, pašvaldības administratīvās komisijas, ārstniecības iestādēm, nevalstiskām organizācijām, jauniešu centriem, Valsts probācijas dienesta, kā arī individuālu jautājumu izskatīšanai – citi speciālisti.  **Uzaicināti**: ieinteresētās personas, kā arī valsts un pašvaldību institūciju pārstāvji, kuriem ir nozīme jautājuma izskatīšanā. |
| **Sadarbības grupas mērķi**: | |
| 1) Veidot efektīvu institūciju sadarbību, pasākumu kopumu bērnu tiesību aizsardzības jomā, nodrošinot visu iesaistīto institūciju mērķtiecīgu rīcību, maksimāli izmantojot institūciju rīcībā esošos resursus, lai nodrošinātu vislabāko bērnu tiesību un interešu aizsardzību un preventīvu darbu Tukuma novadā;  2) Koordinēt darbu ar bērniem ar antisociālu uzvedību, bērniem, kuri pieļauj likumpārkāpumus, tai skaitā neattaisnoti kavē mācību procesu izglītības iestādēs, bērniem, kuri ir pakļauti tādiem mājas apstākļiem, aprūpes trūkumam vai vardarbībai, kuru dēļ apdraudēta bērna dzīvība, veselība vai attīstība un šo bērnu ģimenēm, vecākiem, bērnu likumiskajiem pārstāvjiem;  3) Veicināt pašvaldības un valsts iestāžu un institūciju sadarbību bērnu un viņu ģimeņu problēmsituāciju risināšanā. | |
| **Sadarbības grupas darbība PMP prevencijas jomā:** | |
| **Individuāli gadījumi:** | **Universāli pasākumi:** |
| * izskata individuālus gadījumus saistībā ar iespējamiem bērna tiesību pārkāpumiem, ja nepieciešama ātra operatīva rīcība un vairāku institūciju sadarbība, kā arī ja radušos situāciju nav iespējams atrisināt vienas institūcijas ietvaros vai to nav izdevies atrisināt ilgstošā laikposmā; * izstrādā atbalsta programmu bērnam un viņa ģimenei vai uzvedības sociālās korekcijas programmu bērnam, kuram iekārtota profilakses lieta, vienojoties par katras institūcijas iesaisti; * izskata Izglītības un ārstniecības iestāžu iesniegto informāciju par gadījumiem, kad nepilngadīgie bez attaisnojoša iemesla neapmeklē izglītības iestādes, tai skaitā pirmsskolas izglītības iestādes, vai vecāki nenodrošina medicīnisko aprūpi, neiesaistās izglītošanās un veselības nodrošināšanas procesos, risina konflikta situācijas starp skolēniem, vecākiem, izglītības iestādi, pedagogiem, vienojoties par katras institūcijas uzdevumiem. | * sniedz ierosinājumus, rekomendācijas, iniciatīvas valsts un pašvaldību iestādēm bērnu tiesību aizsardzības un prevencijas uzlabošanas jautājumos; * analizē situāciju bērnu tiesību aizsardzības jomā un sniedz pašvaldībai priekšlikumus novada bērnu tiesību aizsardzības programmas izstrādei; * koordinē un veic likumpārkāpumu profilakses darbu ar bērniem, informē sabiedrību par aktuāliem bērnu tiesību aizsardzības jautājumiem; * sniedz Labklājības ministrijai priekšlikumus normatīvo aktu pilnveidei. |
| **Lēmumu pieņemšana:** vienojas par katras personas un pārstāvētās institūcijas veicamajiem pasākumiem atbilstoši kompetencei un termiņu sasniegtā rezultāta izvērtēšanai. | |
| **Kontrole:** kontroli veic sadarbības grupas vadītājs (speciālists bērnu tiesību aizsardzības jautājumos). | |

## **2.2. STRATĒĢISKIE MĒRĶI**

| **Nr.** | **Mērķis** | **Sagaidāmais rezultāts** |
| --- | --- | --- |
| **UNIVERSĀLĀ PREVENCIJA** | | |
| 1. | **Droša un iekļaujoša mācību vide** | * Uzlabojies izglītības iestādes mikroklimats un vide, lai visi var justies droši un pilnvērtīgi iegūt kvalitatīvu izglītību. * Pilnveidota individuālas pieejas un atbalsta sistēma izglītojamajiem izglītības iestādēs. * Stiprināta izglītības iestāžu mācībspēka un atbalsta personāla kompetence un nodrošinājums. |
| 2. | **Vecāku kompetences stiprināšana audzināšanas un izglītošanas jautājumos** | * Uzlabojusies vecāku kompetence audzināšanas jautājumos. * Palielinājusies vecāku iesaiste izglītības procesos. * Uzlabojušās vecāku (ģimenes) un bērnu savstarpējās attiecības, veicinot dalītu atbildību par izglītību. |
| 3. | **Jauniešu kopienas stiprināšana** | * Pieaudzis izglītojamo skaits, kas iesaistīti ārpusskolas aktivitātēs. * Uzlabojies jauniešu vērtējums par āpusskolas aktivitāšu pieejamību pašvaldībā. |
| 4. | **Sabiedrības izglītošana par PMP riskiem un prevenciju** | * Labākas iespējas agrīnai PMP risku identificēšanai. * Palielinājusies sabiedrības interese par pamatizglītības iegūšanas obligātumu. |
| 5. | **Starpinstitūciju sadarbības stiprināšana pašvaldībā** | * Uzlabojusies starpinstitūciju sadarbība un koordinācija atbalsta sniegšanā izglītojamiem. * Ieviesta agrīnu un universālu PMP prevencijas pasākumu plānošanas prakse. * Kopumā mazināti PMP riski pašvaldībā. |
| **MĒRĶTIECĪGĀ PREVENCIJA** | | |
| 6. | **Agrīno PMP pasākumu ieviešana pirmsskolās,**  **sākumskolās** | * Uzlabojusies pedagogu kompetence agrīnai bērna attīstības vajadzību diagnosticēšanai. * Uzlabojusies bērnu lasītprasme. * Paplašināta atbalsta pasākumu un atbalsta personāla pieejamība pirmsskolas un sākumskolas izglītības pakāpēs. |
| 7. | **Mērķtiecīgi pasākumi mazākumtautībām, reemigrantiem** | * Veicināta mazākumtautību izglītojamo un reemigrantu integrācija skolas vidē, emocionālā labizjūta un piederība. * Uzlabojušies mazākumtautību izglītojamo un reemigrantu mācību rezultāti. * Samazinājies mazākumtautību izglītojamo un reemigrantu neattaisnotu kavējumu skaits izglītības iestādēs. |
| 8. | **Pedagogu un atbalstošā personāla kompetences stiprināšana darbā ar PMP** | * Paaugstināta pedagogu un atbalsta speciālistu kompetences darbā ar PMP riska izglītojamajiem. * Uzlabojusies PMP riska jauniešu identificēšanas prakse. * Novērsta pedagogu un atbalsta speciālistu, kuri piedalās PMP risku novēršanā, psihoemocionālā pārslodze un izdegšana. |
| 9. | **Skolu kā kopienas centru attīstība** | * Attīstīta “visas skolas pieeja” izglītības procesam kā ekosistēma. * Attīstīta skolas kopienas locekļu (skolas vadība, vidējā līmeņa vadītāji, skolotāji un citi skolas darbinieki, izglītības ieguvēji, vecāki un ģimenes locekļi) atbildība par izglītības problēmu risināšanu un skolēnu mācību pārtraukšanas novēršanu un aktīva piedalīšanās šo jautājumu risināšanā. |
| **PIELĀGOTĀ PREVENCIJA** | | |
| 10. | **Individuālu atbalsta pakalpojumu nodrošināšana izglītojamiem ar augstu PMP risku** | * Pieaugusi atbalsta pasākumu un atbalsta speciālistu pieejamība novadā. * Uzlabojies izglītojamo mācību sasniegumu līmenis. * Samazinājies izglītojamo skaits, kuri pārtrauc mācības. * Samazinājies neattaisnotu mācību kavējumu īpatsvars. |

## 

## **2.3. STRATĒGISKO MĒRĶU REZULTATĪVIE RĀDĪTĀJI**

| Nr. | Rezultatīvie rādītāji | Bāzes vērtība (gads) | Sasniedzamā tendence | | Datu avots |
| --- | --- | --- | --- | --- | --- |
| 2026. | 2028. |
| **UNIVERSĀLĀ PREVENCIJA** | | | | | |
| 1. | Izglītojamo īpatsvars, kas norāda, ka izglītības iestādē jūtas droši | Rādītāja mērīšana tiks uzsākta 2024. g. | ↑ | ↑ | Edurio aptauja |
| 2. | Izglītojamo īpatsvars, kas norāda, ka izglītības iestādē ir piedzīvojuši fizisku un emocionālu vardarbību | Rādītāja mērīšana tiks uzsākta 2024. g. | ↓ | ↓ | Edurio aptauja |
| 3. | Izglītojamo īpatsvars, kuri reģistrēti vismaz vienā interešu izglītības programmā | Rādītāja mērīšana tiks uzsākta 2024. g. | ↑ | ↑ | VIIS |
| 4. | Izglītojamo īpatsvars, kuri nepiedalās nevienā ārpusskolas aktivitātē (interešu izglītība, profesionālās ievirzes izglītība, neformālā izglītība, pulciņi, regulāri pasākumi) | Rādītāja mērīšana tiks uzsākta 2024. g. | ↓ | ↓ | VIIS/Izglītības iestādes |
| **MĒRĶTIECĪGĀ PREVENCIJA** | | | | | |
| 5. | Izglītojamo skaits 1.-12. klasēs uz 1 atbalsta personāla slodzi skolās (skaitlis), ieskaitot pirmsskolas izglītojamos, ja izglītība vienā iestādē, izņemot Tukuma novada speciālās izglītības iestādi | 75,124  2023. gada augusts | ↓ | ↓ | IKMS/VIIS |
| 6. | Izglītojamo skaits pirmsskolas izglītībā uz 1 atbalsta personāla slodzi pirmsskolas izglītības iestādēs | 97,629  2023. gada augusts | ↓ | ↓ | IKMS/VIIS |
| 7. | Izglītojamo, kuri vairāk par 3 mēnešiem neattaisnoti kavē izglītības iestādi, 1.-9. klase, īpatsvars %. | 0,94 %  (2022./23. m.g.) | ↓ | ↓ | IKMS/VIIS |
| 8. | Izglītojamo ar zemiem mācību sasniegumiem 1.-9. klasē, izņemot Tukuma novada speciālo izglītības iestādi, īpatsvars % | Rādītāja mērīšana tiks uzsākta 2024. g. | ↓ | ↓ | IKMS/VIIS |
| **PIELĀGOTĀ PREVENCIJA** | | | | | |
| 9. | Priekšlaicīgi mācības pārtraukušo izglītojamo skaits (kuri nav apmeklējuši izglītības iestādi vairāk nekā 6 mēnešus pēc kārtas) | 14 (2022./23. m.g.) | ↓ | ↓ | VIIS |

# **3. PMP PREVENCIJAS SISTĒMAS IEVIEŠANAS PLĀNS PAŠVALDĪBĀ.**

## **3.1. PMP PREVENCIJAS AKTIVITĀŠU NODROŠINĀJUMA PLĀNS 2024.-2028. GADAM**

| **Nr.** | **Mērķis** | **Nr.** | **Aktivitāte** | **Izpildītājs** | **Par uzraudzību atbildīgā institūcija** | **Laika periods** | | | | | **Finansējuma piesaistes avots** |
| --- | --- | --- | --- | --- | --- | --- | --- | --- | --- | --- | --- |
| **2024.** | **2025.** | **2026.** | **2027.** | **2028.** |
| 1 | 2 | 3 | 4 | 5 | 6 | 7 | | | | | 8 |
| **UNIVERSĀLĀ PREVENCIJA** | | | | | | | | | | | |
| 1. | **Droša un iekļaujoša mācību vide** | 1.1 | Regulārs emocionālās labbūtības **monitorings** un **atbalsta programmas** labbūtības veicināšanai un vardarbības mazināšanai, sākot no pirmsskolas izglītības pakāpes visās izglītības iestādēs (piem., Sociāli emocionālā mācīšanās, EMU, MOT, Kiva, Edurio, Džimba, Stop 4-7, Neklusē.lv u.c.). | Tukuma novada izglītības iestādes, pakalpojumu sniedzēji | Tukuma novada Izglītības pārvalde | X | X | X | X | X | ESF, valsts budžets, pašvaldības budžets |
| 1.2 | Kvalitatīva, iekļaujoša un **individuālā pieejā balstīta mācību procesa** nodrošināšana izglītojamajiem visās izglītības iestādēs (t.sk. konsultatīvs darbs ar izglītojamiem, atbalsta speciālistu pieejamība u.c.). | Tukuma novada izglītības iestādes, Izglītības atbalsta centrs, pakalpojumu sniedzēji | Tukuma novada Izglītības pārvalde | X | X | X | X | X | ESF, valsts budžets, pašvaldības budžets |
| 1.3 | Pasākumi **pedagogu profesionālās kompetences stiprināšanai** kvalitatīva, diferencēta, individuālā pieejā balstīta mācību un audzināšanas procesa nodrošināšanai visās izglītības iestādēs (profesionālā pilnveide, tālākizglītība, lekcijas, kursi, supervīzijas, apmācības u.c.). | Tukuma novada izglītības iestādes, Pieaugušo izglītības centrs, pakalpojumu sniedzēji | Tukuma novada Izglītības pārvalde | X | X | X | X | X | ESF, valsts budžets, pašvaldības budžets |
| 1.4 | **Atbalsta personāla pieejamība** visām izglītības iestādēm, paplašinot speciālistu loku un nodrošinājumu. | Tukuma novada izglītības iestādes, Izglītības atbalsta centrs, speciālisti ārpakalpojumā | Tukuma novada pašvaldība | X | X | X | X | X | ESF, pašvaldības budžets |
| 1.5 | **Izglītības iestāžu sasniedzamības** nodrošināšana obligātās izglītības posmā (transporta loģistikas tīkls). | Tukuma novada pagastu pārvaldes, Kandavas un pagastu apvienība | Tukuma novada pašvaldība, Tukuma novada Izglītības pārvalde | X | X | X | X | X | Pašvaldības budžets |
| 1.6 | **Interešu izglītības pieejamība**. | Tukuma novada izglītības iestādes, NVO, privātie pakalpojumu sniedzēji, biedrības | Tukuma novada pašvaldība, Tukuma novada Izglītības pārvalde | X | X | X | X | X | ESF, valsts budžets, pašvaldības budžets |
| 2. | **Vecāku kompetences stiprināšana audzināšanas jautājumos** | 2.1 | **Atbalsta un izglītojošas programmas** bērnu vecumposmu izpratnei un disciplinēšanas prasmju pilnveidošanai (BEA, CAP, Stop 4-7 u.c.). | Tukuma novada sociālais dienests, Izglītības atbalsta centrs, NVO, pakalpojumu sniedzēji. | Tukuma novada Izglītības pārvalde | X | X | X | X | X | ESF, valsts budžets, pašvaldības budžets |
| 2.2. | Izglītojoši, līdzdalību veicinoši un saliedējoši **pasākumi vecākiem izglītības iestādēs** (vecāku dienas, tematiskas lekcijas vecāku sapulcēs, vecāku domubiedru grupas u.tml.). | Tukuma novada izglītības iestādes, vecāku biedrības, NVO, pakalpojumu sniedzēji | Tukuma novada Izglītības pārvalde | X | X | X | X | X | ESF,  pašvaldības budžets |
| 2.3. | **Neformālās izglītības pasākumi un nodarbības vecākiem** (vecāku tematiskie vakari, kursi, nodarbības u.tml.). | Tukuma novada izglītības iestādes, Pieaugušo izglītības centrs, NVO, vecāku biedrības, pakalpojumu sniedzēji | Tukuma novada Izglītības pārvalde | X | X | X | X | X | ESF, pašvaldības budžets, biedrību un privātais līdzfinansējums |
| 3. | **Jauniešu kopienas stiprināšana** | 3.1 | **Neformālās izglītības pasākumi jauniešiem** (izglītojošas lekcijas, tikšanās ar iedvesmas personām, pārgājieni, apmaiņas programmas, jaunatnes iniciatīvu projekti, brīvprātīgais darbs u.c.). | Tukuma novada izglītības iestādes, jauniešu centri, kopienu centri, pagastu pārvaldes, Kandavas un pagastu apvienība, Tukuma novada Izglītības pārvalde, jaunatnes lietu speciālists un jaunatnes darbinieki, Tukuma novada sociālais dienests, pašvaldības administrācijas Kultūras un sporta nodaļa, biedrības, NVO, fondi, nodibinājumi u.c. | Tukuma novada pašvaldība | X | X | X | X | X | ESF, valsts budžets, pašvaldības budžets, biedrību un privātais līdzfinansējums |
| 4. | **Sabiedrības izglītošana par PMP riskiem un prevenciju** | 4.1 | **Informācijas ievietošana** Tukuma novada izglītības iestādēs, Izglītības pārvaldes tīmekļvietnē, sociālajos tīklos, preses izdevumos – pašvaldības informatīvajā izdevumā “Tukuma Novada Vēstis”, “Neatkarīgās Tukuma ziņas” u.c., informācijas stendos, jauniešu centros, kopienu centros u.c. | Izglītības iestādes, jauniešu centri, Tukuma novada Izglītības pārvalde, Tukuma novada Bērnu tiesību aizsardzības sadarbības grupa, pašvaldības administrācijas Sabiedrisko attiecību un mārketinga nodaļa | Tukuma novada pašvaldība | X | X | X | X | X | ESF, pašvaldības budžets, privātais līdzfinansējums |
| 5. | **Starpinstitū-**  **ciju sadarbības stiprināšana pašvaldībā** | 5.1 | **Apmācības**, pieredzes apmaiņas un atbalsta pasākumi PMP prevencijā iesaistīto dienestu vadības komandām, speciālistiem, pašvaldības iestāžu darbiniekiem, Bērnu tiesību aizsardzības sadarbības grupas pārstāvjiem u.c. iesaistītajām pusēm. | Tukuma novada Bērnu tiesību aizsardzības sadarbības grupa, Tukuma novada Izglītības pārvalde, speciālists bērnu tiesību aizsardzības jautājumos, Pieaugušo izglītības centrs, NVO.  Tukuma novada sociālais dienests, pašvaldības policija, bāriņtiesa, Valsts policija, vecāku biedrības, pakalpojuma sniedzēji u.c. | Tukuma novada pašvaldība | X | X | X | X | X | ESF, pašvaldības budžets |
| 5.2. | Starpinstitūciju sadarbības **modeļa stiprināšana**, t.sk. dokumentācijas un sadarbības algoritmu pilnveide u.c. | X | X | X | X | X | ESF,  pašvaldības budžets |
| **MĒRĶTIECĪGĀ PREVENCIJA** | | | | | | | | | | | |
| 6. | **Agrīno PMP pasākumu ieviešana izglītības iestādēs** | 6.1 | **Lasītprasmes un tekstpratības veicināšanas programma**s un pētījumi | Tukuma novada izglītības iestādes, bibliotēkas, ārējie sadarbības partneri | Tukuma novada Izglītības pārvalde, Valsts izglītības satura centrs, Latvijas Universitāte | X | X | X | X | X | ESF, valsts budžets, pašvaldības budžets |
| 6.2 | Bērnu agrīnās attīstības un uzvedības grūtību **izvērtēšana un atbalsta pasākumi**. | Tukuma novada izglītības iestādes, Izglītības atbalsta centrs | Tukuma novada Izglītības pārvalde | X | X | X | X | X | ESF, valsts budžets, pašvaldības budžets |
| 6.3 | Pedagogu **apmācības**, praktiski treniņi bērnu attīstības vajadzību diagnostikai, instrumentu pielietošanai un intervencei. | Tukuma novada izglītības iestādes, Izglītības atbalsta centrs, ārējie pakalpojumu sniedzēji | Tukuma novada Izglītības pārvalde | X | X | X | X | X | ESF, valsts budžets, pašvaldības budžets |
| 6.4 | Tukuma novada sociālā dienesta Ģimenes atbalsta nodaļas **sociālā darbinieka** un atbalsta personāla piesaiste pirmsskolas izglītības iestādēs. | Tukuma novada pirmskolas izglītības iestādes, Tukuma novada sociālais dienests, Izglītības atbalsta centrs, Tukuma novada speciālās izglītības iestāde. | Tukuma novada pašvaldība, Tukuma novada Izglītības pārvalde. | X | X | X | X | X | ESF, valsts budžets, pašvaldības budžets |
| 7. | **Mērķtiecīgi pasākumi mazākumtautību un reemigrantu izglītojamajiem** | 7.1 | Neformālās izglītības pasākumi un nodarbības **mazākumtautību** un reemigrantu izglītojamiem un to ģimenēm (valodas apmācības, interešu pasākumi, nometnes u.c.). | Tukuma novada izglītības iestādes, Tukuma novada Izglītības pārvalde, Izglītības atbalsta centrs, Tukuma novada sociālais dienests, NVO | Tukuma novada pašvaldība,  VISC | X | X | X | X | X | ESF, valsts budžets |
| 8. | **Pedagogu un atbalsta personāla kompetences stiprināšana darbā ar PMP** | 8.1 | **Apmācības un pieredzes apmaiņas** pasākumi pedagogiem un atbalsta personāla par PMP prevenciju un intervenci. | Tukuma novada izglītības iestādes, Izglītības atbalsta centrs, Pieaugušo izglītības centrs. | Tukuma novada Izglītības pārvalde | X | X | X | X | X | ESF |
| 8.2. | **Atbalsts** pedagogiem un atbalsta personālam, kas strādā ar PMP risku mazināšanu un PMP gadījumiem, t.sk. psihoemocionāls atbalsts, individuālās un grupu supervīzijas u.tml. | Tukuma novada izglītības iestādes, Izglītības atbalsta centrs. | Tukuma novada Izglītības pārvalde. |  |  |  |  |  | ESF |
| 9. | **Skolu kā kopienas centru attīstība** | 9.1 | **Skolu-kopienu projektu** īstenošana atstumtības risku mazināšanai izglītības iestādēs. | Tukuma novada izglītības iestādes, Tukuma novada pagastu pārvaldes, Kandavas un pagastu apvienība vecāku biedrības, NVO, sadarbības partneri u.c. | Tukuma novada pašvaldība | X | X | X | X | X | ESF, privātais finansējums |
| **PIELĀGOTĀ PREVENCIJA** | | | | | | | | | | | |
| 10. | **Individuālu atbalsta pakalpojumu nodrošināšana izglītojamiem ar augstu PMP risku** | 10.1 | Individuālas **atbalsta speciālistu konsultācijas** augsta PMP riska izglītojamajiem. | Tukuma novada izglītības iestāžu atbalsta personāls, Izglītības atbalsta centrs, Tukuma novada sociālais dienests, jaunatnes darbinieki | Tukuma novada Izglītības pārvalde, Tukuma novada pašvaldība | X | X | X | X | X | ESF, pašvaldības budžets |
| 10.2 | Individuālas **konsultācijas mācību priekšmetos** augsta PMP riska grupas izglītojamiem, kas veicina izglītojamo sekmes, prasmi mācīties, lasītprasmi, tekstpratību u.c. | Tukuma novada izglītības iestādes | Tukuma novada Izglītības pārvalde | X | X | X | X | X | ESF, valsts budžets, pašvaldības budžets |
| 10.3 | **Individuālo atbalsta plānu** sastādīšana augsta PMP riska izglītojamajiem. | Tukuma novada izglītības iestāžu atbalsta personāls, Izglītības atbalsta centrs, Tukuma novada sociālais dienests | Tukuma novada Izglītības pārvalde | X | X | X | X | X | ESF valsts budžets, pašvaldības budžets |
|  |  | 10.4 | **Uzticamības personas** nodrošināšana augsta PMP riska jauniešiem – uzticamības persona izglītības iestādē, mentors, programma “jaunietis-jaunietim” u.tml. | Tukuma novada izglītības iestāžu atbalsta personāls, Izglītības atbalsta centrs, Tukuma novada sociālais dienests, jaunatnes darbinieki | Tukuma novada pašvaldība | X | X | X | X | X | ESF, pašvaldības budžets |

## **3.3. PMP PREVENCIJAS SISTĒMAS UN AKTIVITĀŠU ĪSTENOŠANAS PLĀNA UZRAUDZĪBA UN IZVĒRTĒŠANA**

PMP prevencijas sistēmas pamatuzdevums ir nodrošināt savlaicīgu un rezultatīvu PMP prevencijas aktivitāšu ieviešanu un analīzi. Uzraudzības pamatā ir regulārs izvērtējums par to, vai un kā tiek īstenotas PMP ieviešanas plānā noteiktās aktivitātes un sasniegti izvirzītie stratēģiskie mērķi.

Par PMP prevencijas sistēmas rīcības plāna aktivitāšu īstenošanu atbildīgās puses ir noteiktas rīcības programmā. Par ieviešanas koordinēšanu un uzraudzību atbildīga ir Tukuma novada Izglītības pārvalde. Plāna īstenošanai nepieciešamos un paredzētos resursus nodrošina Tukuma novada pašvaldība un ESF. Plāna īstenošanai var tikt izmantoti arī citi Tukuma novada Izglītības pārvaldes vai Tukuma novada pašvaldības piesaistītie finanšu u.c. resursi.

Viens no Tukuma novada Izglītības pārvaldes uzdevumiem ir īstenot pasākumus izglītības kvalitātes pilnveidei, regulāri analizēt pašvaldības izglītības iestāžu darbības un izglītības programmas īstenošanas kvalitātes mērķus un sasniedzamos rezultātus. Tā ietvaros tiek organizēta izglītojamo, vecāku un pedagogu viedokļu izzināšana, datu analīze, lai sniegtu atbalstu izglītības iestāžu darbības kvalitātes nodrošināšanai, izglītības iestāžu statistisko atskaišu apkopošana un analīze kā arī citi apkopojumi, kas var tikt izmantoti sistēmas ieviešanas uzraudzībai.

PMP prevencijas sistēmas izstrādes un ieviešanas darba grupa (apstiprināta ar Tukuma novada Izglītības pārvaldes 2023. gada 21. augusta rīkojumu Nr. TIP/1-7.1/23/68), kuru vada Izglītības pārvaldes bērnu tiesību aizsardzības speciālists, rīko sanāksmes vismaz divas reizes gadā, lai pārrunātu sistēmas ieviešanas procesu, aktualitātes un radušos problēmjautājumus.

Darba grupa sagatavo ikgadēju pārskatu par sistēmas ieviešanu, kas tiek strukturēts atbilstoši izvirzītajiem mērķiem, plānotajām aktivitātēm, un, ja nepieciešams, tas kalpo kā pamats rīcības programmas aktualizācijai, ko veic pēc nepieciešamības. Rīcības programmas aktualizēšana ietver informācijas apkopošanu par izpildītajiem uzdevumiem vai to izpildes statusu. Aktualizētajā rīcības programmas redakcijā ir jāiekļauj plānotās izmaiņas: jaunie pasākumi un izmaiņas plānotajās darbībās. Ikgadējo sistēmas ieviešanas un uzraudzības pārskatu un, ja attiecināms, aktualizētu rīcības programmu darba grupa izstrādā pirms katra mācību gada sākuma (augusta mēnesī) un prezentē to pašvaldības vadībai.

Atbilstīgi pašvaldības noteiktajam plānam darba grupa katra gada nogalē plāno resursus PMP aktivitāšu īstenošanai nākamā gada budžetā, ņemot vērā rīcības programmas aktivitātes, uzdevumus un mērķus.

Izmaiņas, papildinājumus un citas darbības Tukuma novada rīcības programmas “Priekšlaicīgas mācību pārtraukšanas prevencijas sistēma un ieviešanas plāns 2024.–2028. gadam saskaņo un apstiprina Tukuma novada dome.

Domes priekšsēdētājs G. Važa